Abdul Rahim bin Osman

Abdul Rahim bin Osman atau lebih dikenali sebagai Rahim Inteam merupakan salah seorang anggota kumpulan Inteam yang terkenal di Malaysia. Beliau dilahirkan pada  dan berasal dari Segamat, Johor.

Keahlian Dalam In-Team

1998-1999 : Peringkat Awal
Pada tahun 1998, Rahim yang pada ketika itu sudah bergelar mahasiswa di Pusat Matrikulasi Universiti Islam Antarabangsa (UIA) telah mengenali anggota-anggota terawal In-Team termasuklah Syah dan Hazamin memandangkan mereka berada dalam batch yang sama. Pada masa yang sama, Rahim juga telah mengenali Hisyam disebabkan mereka sama-sama menganggotai kumpulan Husaini yang juga kumpulan nasyid rasmi di Pusat Matrikulasi UIA. Rahim yang pada ketika itu sangat akrab dengan anggota In-Team telah diajak oleh mereka berdua untuk membuat persembahan dalam satu konsert berskala besar iaitu Konsert Keranamu Kosovo di Stadium Negara, Kuala Lumpur pada tahun 1999. Setelah itu, Rahim telah dilamar oleh In-Team untuk menghadiri uji bakat yang dikendalikan oleh Hijjaz Music Entertainment. Namun, Rahim terpaksa menolak untuk bersama dengan In-Team disebabkan beliau telah berpindah ke kampus utama iaitu UIA Gombak satu semester lebih awal daripada anggota In-Team pada ketika itu. Namun begitu, beliau kekal menjadi peminat setia In-Team di mana beliau membeli majalah YES (Yang Elok-Elok Saja) selain turut mempunyai dua album pertama In-Team iaitu Kasih Kekasih dan Impian Kasih.

2002 : Menyertai In-Team
Pada pertengahan tahun 2002, Rahim yang ketika itu tinggal di Mahallah Ali yang juga salah satu kolej kediaman di UIA Gombak, telah dihampiri oleh Syah ketika berselisih di tangga kolej tersebut. Pada mulanya Rahim menyangkakan bahawa Syah hanya ingin berbual kosong dengannya memandangkan hubungan mereka agak rapat. Namun setelah Syah mengajaknya untuk menganggotai In-Team untuk menggantikan Hisyam, beliau berasa terkejut kerana merasakan dirinya belum cukup layak untuk menjadi anggota In-Team.

Namun akhirnya beliau menyatakan persetujuannya untuk bersama dengan In-Team untuk album-album seterusnya dan setahun selepas itu, lahirlah album Damba Kasih pada tahun 2003, terbitan Hijjaz Records Sdn. Bhd. & NAR Records Sdn. Bhd. selaku pengedar album.

Latar Belakang Pendidikan

Beliau telah mendapat pendidikan menengah di Sekolah Menengah Kebangsaan Agama Segamat (SMKAS) dan Sekolah Tinggi Segamat (High School Segamat). Kemudian, beliau telah menyambung pengajian di Universiti Islam Antarabangsa Malaysia (UIAM) pada tahun 1998, juga seperti anggota-anggota asal kumpulan Inteam yang lain.

Album Rahim Bersama Inteam

Rujukan 

Penyanyi nasyid Malaysia
Penyanyi lelaki Malaysia
Orang dari Johor
Muslim Malaysia
Alumni Universiti Islam Antarabangsa Malaysia